b'\n_START_ARTICLE_\nGraviditetsv\xc3\xa6rt\n_START_PARAGRAPH_\nPar der er ufriviligt barnl\xc3\xb8se eller homoseksuelle m\xc3\xa6nd og som \xc3\xb8nsker at etablere en familie med b\xc3\xb8rn v\xc3\xa6lger i nogle tilf\xc3\xa6lde at benytte en graviditetsv\xc3\xa6rt. En graviditetsv\xc3\xa6rt er en kvinde der v\xc3\xa6lger at b\xc3\xa6re barnet for familien hvor den graviditetsb\xc3\xa6rende kvinde ikke selv er genetisk relateret til barnet. I stedet bruges b\xc3\xa5de donor\xc3\xa6g og donors\xc3\xa6d i den kunstige befrugtning. Donoren er tit en eller begge af de kommende for\xc3\xa6ldre til barnet._NEWLINE_Det er lovligt at v\xc3\xa6re graviditetsv\xc3\xa6rt i Danmark ogs\xc3\xa5 n\xc3\xa5r der tages betaling for det. Faren til barnet vil v\xc3\xa6re anerkendt som den juridiske far til barnet og kan nemt f\xc3\xa5 del i for\xc3\xa6ldremyndigheden. Han kan have for\xc3\xa6ldremyndigheden alene, hvis graviditetsv\xc3\xa6rten ogs\xc3\xa5 \xc3\xb8nsker det. Han kan i det tilf\xc3\xa6lde ogs\xc3\xa5 dele for\xc3\xa6ldremyndigheden med sin \xc3\xa6gtef\xc3\xa6lle eller partner. Men faderens \xc3\xa6gtef\xc3\xa6lle eller partner kan have problemer med at blive anerkendt som juridisk for\xc3\xa6lder til barnet, ogs\xc3\xa5 i de tilf\xc3\xa6lde hvor det anvendte \xc3\xa6g kommer fra den sociale moder. Det er tilf\xc3\xa6ldet, hvis der er ydet \xc3\xb8konomisk kompensation til graviditetsv\xc3\xa6rten for at have gennemg\xc3\xa5et graviditet og f\xc3\xb8dsel. Men den sociale moder vil som n\xc3\xa6vnt kunne f\xc3\xa5 del i for\xc3\xa6ldremyndigheden og dermed have ret til at tr\xc3\xa6ffe beslutninger om barnet p\xc3\xa5 ligefod med faderen. For danske par foreg\xc3\xa5r det derfor typisk i USA eller Ukraine for intenderede for\xc3\xa6ldre kan opn\xc3\xa5 for\xc3\xa6ldremyndighed allerede inden barnet er f\xc3\xb8dt._NEWLINE_F\xc3\xb8r kunstig befrugtning blev udbredt var det typisk rugem\xc3\xb8dre som hjalp ufrivilligt barnl\xc3\xb8se med at f\xc3\xa5 et barn. Andre alternativer er adoption eller regnbuefamilier.'